ರೋಲ್ಸ್ರಾಯ್ಸ್ ಸೇರಿ 8 ಐಶಾರಾಮಿ ಕಾರು ಮಾಲೀಕ.. ಕರೆಂಟ್ ಕಳ್ಳತನ ಮಾಡಿ ಸಿಕ್ಕಿಬಿದ್ದ ಶಿವಸೇನೆ ನಾಯಕ ಮುಂಬೈ: ಮಹಾರಾಷ್ಟ್ರದ ಶಿವಸೇನಾ ಮುಖಂಡನೊಬ್ಬ ತನ್ನ ಬಳಿ 8 ಕೋಟಿ ಬೆಲೆಬಾಳುವ ಐಷಾರಾಮಿ ಕಾರ್ ರೋಲ್ಸ್ ರಾಯ್ಸ್ನ್ನೇ ಇಟ್ಟುಕೊಂಡಿದ್ದರೂ 35,000 ರೂ ಬೆಲೆಯ ಕರೆಂಟ್ ಕಳ್ಳತನ ಮಾಡಿ ಸಿಕ್ಕಿಬಿದ್ದಿರುವ ಘಟನೆ ನಡೆದಿದೆ. ಸಂಜಯ್ ಗಾಯ್ಕ್ವಾಡ್ ಕರೆಂಟ್ ಕದ್ದು ಸಿಕ್ಕಿಬಿದ್ದಿರುವ ಆರೋಪಿ. ಸಂಜಯ್ ಗಾಯ್ಕ್ವಾಡ್ ವಿರುದ್ಧ ಇದೀಗ ಮಹಾರಾಷ್ಟ್ರ ರಾಜ್ಯ ವಿದ್ಯುತ್ ಸರಬರಾಜು ಕಂಪನಿ ಎಫ್ಐಆರ್ ದಾಖಲಿಸಿದೆ. ಎಮ್ಎಸ್ಇಡಿಸಿಎಲ್ ಹೆಚ್ಚುವರಿ ಇಂಜಿನಿಯರ್ ಅಶೋಕ್ ಬುಂದೆ ಗಾಯ್ಕ್ವಾಡ್ ಅವರ ನಿರ್ಮಾಣ ಹಂತದ ನಿವಾಸದ ಬಳಿ ಈ ವಿದ್ಯುತ್ ಕಳ್ಳತನವನ್ನ ಪತ್ತೆಹಚ್ಚಿದ್ದಾರೆ ಎನ್ನಲಾಗಿದೆ. ಈ ವೇಳೆ 34,840 ರೂ ಗಳ ವಿದ್ಯುತ್ ಬಿಲ್ನ್ನು ಗಾಯ್ಕ್ ವಾಡ್ ಅವರಿಗೆ ಕಳುಹಿಸಲಾಗಿದ್ದು ಜೊತೆಗೆ 15,000 ಪೆನಾಲ್ಟಿ ವಿಧಿಸಲಾಗಿದೆ. ಬಿಲ್ ಕಳುಹಿಸಿದ್ರೂ ಗಾಯ್ಕ್ವಾಡ್ ಮೂರು ತಿಂಗಳ ನಂತರವೂ ಬಿಲ್ ಪಾವತಿ ಮಾಡಿಲ್ಲವಾದ್ದರಿಂದ ಮಹಾತ್ಮ ಫುಲೆ ಪೊಲೀಸ್ ಸ್ಟೇಷನ್ನಲ್ಲಿ ಕಂಪ್ಲೇಂಟ್ ದಾಖಲಿಸಲಾಗಿದೆ. ನಂತರ ಗಾಯ್ಕ್ ವಾಡ್ವಿದ್ಯುತ್ ಬಿಲ್ ಜೊತೆಗೆ ಪೆನಾಲ್ಟಿಯನ್ನೂ ಪಾವತಿಸಿದ್ದು ತಮ್ಮ ವಿರುದ್ಧದ ಆರೋಪವನ್ನು ತಳ್ಳಿಹಾಕಿದ್ದಾರೆ.